Downloaded from YTS.MX
Official YIFY movies site: YTS.MX
SĂ IUBEȘTI ȘI SĂ FII IUBIT E CEL MAI MARE DAR ÎN VIAȚĂ.
Ăsta e locul meu preferat. N-am mai adus pe nimeni aici.
Știi că-mi plac mult plajele, nu?
Dă-l naibii! Rămân cu tine.
Nu fi dementă!
De luni de zile vrei să te întâlnești cu el.
Bărbați vor mai fi, Toyin. Prietenia noastră e unică.
Promiți?
Știi că vrei.
Știi…
Așa te vreau!
Ce este iubirea? Iubirea ne dă viață.
Fără iubire, ce suntem?
Nimic. Nu suntem nimic fără iubire.
Amintiți-vă
de Ioan, capitolul 15, versetul 13.
„Nu este mai mare dragoste decât să-ți dai viața pentru prieteni.”
Atât bărbați, cât și femei.
Atât prieteni, cât și soți și soții.
Poate.
Poți să fii și mai ahtiată?
Chiar la ceremonie? Fată!
Când mama vede ce vede, nu poate să se facă că nu vede.
M-ai pus să promit că te țin în frâu azi.
Vezi că sunt cu ochii pe tine!
Sunt cuminte. Jur?
- Azi, nu. N-am încredere în tine. - Promit?
Mamă! Uite ce frumoasă ești!
Ba tu!
Da!
- Azi îți găsești bărbat. - Nu, te rog!
Trei! Doi! Unu!
Ba pe naiba! Ține!
Mulțumesc, Doamne!
Suntem la nuntă. Fă-ți un cadou drăguț! Poate un bărbat.
Pentru Dumnezeu! Ți-am zis, am terminat-o cu bărbații.
- Mai mulți pentru mine. - Fă-ți de cap!
Stai aici! Promiți?
- Jur. - Așa!
Mulțumesc.
Ce faci?
Încerci să mă faci de râs?
Nu puteai să te abții câteva ore?
Îl vrei?
Ia-l! E al tău.
Bună!
Fugi!
Isuse!
Unde mă duci?
Unde ai vrea să mergi?
Ar trebui să mă duc după soția mea.
Știu și eu? Părea nervoasă rău.
Poate sunt mai în siguranță cu ea decât cu tine.
Asta cam așa e.
Ești belea.
Și vrei să intri în belea?
Uche, sper că nu faci ce cred eu că faci.
Aoleu, nu! Nu! Nu altul însurat, fată!
M-ai pus să promit că te țin în frâu!
Aoleu! Scuze!
Mii de scuze!
Nu mă săruta!
Eu sunt Uche, sora miresei.
Îmi pare bine.
Eu sunt fratele mirelui. Mă cheamă Akin.
Cel pe care nu l-am cunoscut.
Locuiesc în Statele Unite de ceva vreme. Am venit pentru nuntă și afaceri.
Am un eveniment la galerie mâine-seară la 18:00.
Galeria Genesis, Ikoyi.
Nu veni cu nevasta!
Sora ta e gata să taie tortul.
Prietena mea cea mai bună, scumpa mea Toyin.
Sunday.
Îmi pare bine.
Am făcut mai devreme cunoștință cu soția și cu fata ta.
Îi vine lui Femi…
Frate vitreg.
Foarte frumos! Așteaptă Kelechi, așa că…
Mi-a făcut mare plăcere să te cunosc.
Și mie.
De ce m-oi osteni?
E prea frumos băiatul.
Tu!
Of, Toyin! Răspunde!
Sam! Nu acum! Doamne!
- Sam! - Uche!
Uche!
- Arăți superb. - Mulțumesc, Sam.
Aș vrea să vorbesc cu proprietara galeriei.
Proprietara acestei frumoase galerii merge să țină un discurs de bun-venit.
Întâi urează-mi mie bun-venit.
- Sam, așteaptă lumea. - Să aștepte!
Coafura și machiajul meu…
Îți promit că nu mă ating de părul tău.
Bine.
Sam, vino la mine acasă și o facem cum trebuie acolo.
- Da? Mai târziu. - O facem acum.
Nu!
Ba da, Uche.
Termină, te rog!
- Haide! - Da! Eunice?
- E gata toată lumea. - Bine. Vin…
Vino și tu! E marea noastră seară.
Vă mulțumesc tuturor! Ce seară!
Arta e vie.
Bun-venit la galeria Genesis
și la sărbătorirea unei voci noi și incitante!
- Enigma. - Mulțumesc.
Mă pasionează arta,
iar Enigma e…
Nu contează cine e.
Pardon!
Doamnelor și domnilor…
Știți cine sunt și de ce există această galerie?
Așa este.
Îl cunoașteți cu toții pe Sam Okafor.
Asociatul meu în afaceri.
E „tăticul” ei foarte însurat.
Și investitorul principal în…
Această galerie.
Acum, doamnelor și domnilor,
e foarte important să oferim recunoaștere
oamenilor care vă aduc magie în viață.
Nu trebuia.
- Uche! - Sam!
Doamnelor și domnilor, Uche.
Îmi pare rău.
Veneam încoace, dar m-au sunat cu o urgență.
Mă simt foarte umilită.
De față cu toată lumea!
Mă simt ca o târfă întreținută.
Uche, să nu uiți cine ești! Nu permite niciunui bărbat să te trateze așa!
Când o mai încerca, trage-i un pumn în față!
Nu mai avem 12 ani.
Știu.
Uită-te la tine!
Nu-i nimic.
Ești cea mai puternică femeie pe care o cunosc.
M-am săturat!
- Știu. - Sunt prea dură?
Câtuși de puțin.
Rămâi la mine? Ne uităm la un film. Mâncăm ciocolată și o să mă simt mai bine.
Mi-ar plăcea mult,
dar mâine mă trezesc devreme.
Merg la doctor în Ibadan, mai știi?
Tu ești mai puternică decât mine.
Am știut mereu.
Ce pot să spun? Amândouă suntem dârze.
Hai la mine!
- Nu mai plânge! - Mulțumesc.
Îmi pare rău.
Te iubesc.
Și eu te iubesc.
Inseminarea artificială sau intrauterină constă
în introducerea în cervix a unui cateter subțire și flexibil
prin care se injectează spermă în uter
în cazul femeilor cu probleme de fertilitate.
Mă scuzi!
N-aș vrea să mă așez pe geanta ta.
Ai loc aici?
Da, la 4A.
Mulțumesc.
Te știu.
De la nuntă.
- Ce bine că-ți plac trenurile! - Ce?
Am spus ce bine că-ți place trenurile.
Cine a zis că-mi plac trenurile?
Mă transportă unde am treabă.
Mie îmi plac.
Bravo ție!
Nu mă placi.
Nici nu te cunosc.
Dar îți știu genul.
Ce gen sunt?
Ascultă, precis ești bun la agățat sau așa ai impresia,
dar nu-ți răci gura!
Nu-mi plac bărbații care își înșală nevasta.
Cred că mă confunzi cu vreunul din trecutul tău.
Dacă mai vorbești cu mine, mă scol și îmi caut alt loc.
Sunt toate ocupate. Stăm împreună vrând-nevrând.
Tu chiar încerci să mă enervezi?
Da, puțin.
Victorie, în sfârșit!
Nicio victorie!
Bine, bine! O victorie micuță.
Vreau să îmi văd filmul în liniște.
- Nicio problemă. - Mulțumesc.
Nicio grijă.
Hai să începem iar!
Pe mine mă cheamă Sunday.
Toyin.
- Și nu vom fi prieteni. - Mă bucur să te cunosc, Toyin.
În condiții normale,
în timpul ciclului menstrual este eliberat un ovul matur,
care coboară prin trompa uterină…
- O să-ți facem un control. - Bine.
Inclusiv analize de sânge și teste genetice.
Apoi vom programa inseminarea în funcție de ciclul tău de ovulație.
- Bine. - Întrebări?
Nu. Sunt pregătită.
Ești complet hotărâtă?
Mai hotărâtă nu se poate.
- Bun! Atunci să facem un copil! - Să facem!
Știu că vei fi o mamă nemaipomenită.
Mulțumesc.
Îmi doresc un copil de mult timp.
Îl vei avea.
IBADAN, GARA OBAFEMI AWOLOWO
- Îmi pare rău, bandiții. - Se întâmplă săptămânal.
- Îmi pare rău. - E glumă?
- Nu. - Când s-a întâmplat?
În jur de 12:00.
Unde era superiorul tău?
Adică nu a știut nimeni? Când s-a aflat?
Nu știu, dar se va rezolva curând.
Ce bătaie de joc!
Ce se întâmplă?
- Nu circulă trenurile. - Ce? Cum să nu circule?
- Au fost sabotate șinele. - Nu se poate!
Da, știu. E jenant pentru mine.
Pentru tine?
Conduc consorțiul care se ocupă cu extinderea căii ferate în toată țara.
Cartea mea de vizită.
Și cum ajung eu acasă, domnule grangur?
Mâine la prima oră pleacă un tren garantat.
Vom petrece noaptea aici.
- Cum adică „vom”? - Îți rezerv o cameră.
Pot să-mi rezerv și singură, mersi.
Nu găsești nimic ca lumea așa târziu.
Lasă-mă să te cazez la Fraser! Măcar atât să fac.
Îți cazezi toți pasagerii?
Doar pe cei care nu mă plac.
Auzi la el!
Frate!
Deci…
Cine ți-a frânt inima?
Cine e fostul soț?
Nu.
Nici gând!
Mai bine vorbim de nevasta ta.
Ce-i cu ea?
Cum se împacă cu faptul că ești fustangiu?
Nu e treaba ei.
Mamă! Câtă răceală!
Divorțăm. Ea pleacă cu fata înapoi în America.
Da.
- Pe bune? - Da.
Și eu care te credeam un curvar ordinar.
Oamenii gândesc ce vor.
Asta așa e.
Dacă îmi dai voie să întreb, de ce divorțezi?
Pe scurt, din cauza diferențelor culturale.
Părea destul de nervoasă la nuntă.
E trist, dar e mai bine pentru amândoi.
Îți umplu paharul?
Stai întâi să-l golesc.
Mai încolo.
Gata, mulțumesc!
Frate!
Deci… Tu și Uche, la nuntă?
Păi…
Eu și Uche suntem prieteni de nuntă.
Tare! La fel a zis și ea.
Mi se pare că își face mulți prieteni pe la nunți.
Ia vezi! Ai grijă!
- E prietena mea. - M-ai prins!
N-ai voie să zici nimic rău despre Uche.
Înțeleg că ești singură.
Da, și fericită.
Am terminat-o cu bărbații.
Mare păcat!
De ce?
Nimeni nu e făcut să trăiască singur.
Serios.
Ei bine, dacă vrei neapărat să știi,
am venit aici la un specialist în inseminare artificială.
Deci nu voi fi singură.
Doamne! Nu pot să cred că am spus asta cu voce tare.
Serios?
Ce? Ți se pare aiurea?
Corpul tău, alegerea ta.
Ăsta e cântecul meu!
- Da! - Ce?
De ce mustăcești ca motanul care a mâncat smântâna?
E o zi frumoasă.
Mă lași?
Asta e camera mea.
Deci…
Ce e?
Au!
Trebuie să răspund.
- Mă scuzi. - Nicio problemă.
Bună!
Te-am sunat toată ziua. Voia fiică-ta să vorbească cu tine.
Ce face?
Îi e dor de tine.
- E nevastă-mea. - Corect!
Știi ceva? Te sun eu altă dată. Bine?
- Ghici ce! - Ce?
Ghici cine a stat lângă mine în trenul de Ibadan!
- Cine? - Cumnatul tău.
- Ăla? - Da, a avut loc lângă mine.
N-a catadicsit să vină la vernisaj.
Dă-l încolo! Mincinoșii ca el sunt niște nenorociți.
Ar fi trebuit să-l țin departe de tine.
Femi zice că divorțează.
Mie îmi plac bărbații însurați. E mai puțină bătaie de cap.
Pot să vă ajut?
A fost frumos la vernisaj.
Mulțumesc.
Data viitoare o să fiu mai selectivă cu invitațiile.
În fine!
- Ce-ar fi să-mi deschid și eu galerie? - Ar trebui.
Pare ușor.
Nu trebuie decât să stau culcată pe spate.
Stai clamă! Nu le da…
Uche, lasă-le!
Uche, te rog! Nu te coborî la nivelul lor!
Ești mai tare de atât.
Numai prostii!
De ce nu iese cheia?
Tată ceresc,
îți mulțumim că ne-ai adus împreună.
Doamne, fă ca pântecele fetei mele să poarte rod.
Și, te rog, nu uita să îi găsești soț fetei mele celei mari, Uche.
Îi trebuie bărbat, Doamne.
Doamne, vreau ca fiicele mele să-mi dea nepoți până mor.
Te rog, Iehova, fă asta pentru mine!
În numele lui Isus.
Amin.
- Amin! - Mâncați!
Nu te încurca cu Uche, aduce necazuri.
- Noapte bună! A fost grozav. - Mi-a zis Kelechi că umblă cu bărbați.
- Stai liniștit, frate. Mă descurc. - Vorbesc serios.
Noapte bună, mamă! Dă-mi pace!
Eu vorbesc serios, omule.
Nu-ți face griji.
E a ta?
Frumoasă mașină!
E încă devreme. Bei ceva?
Hai!
Bine!
Hai, măi!
Femi, noapte bună!
- Noapte bună! - Ușurel!
- Te iubesc. - Și eu.
Ne mai vedem.
Aud că ești baștan.
Ai un consorțiu feroviar. Te-ai gândit să investești în artă?
Ce nevoie ai de mine? Credeam că ai deja un investitor.
Dacă vreau altul?
Ce profit anticipezi?
Ce te-ar interesa?
Să scot profit?
Deocamdată, zero.
Zero?
Există potențial. Întâi să crească piața.
Dar acum este de amorul artei.
Costisitor amorul ăsta!
Te-ai gândit să te apuci de o afacere mai ușoară?
Ar fi mai deștept din partea mea. Cum să spun pe înțelesul unui profan?
Arta nu înseamnă doar ce e mai bun în noi, este ceea ce ne definește.
E felul cum ne creăm cultura
și ne transpunem experiențele de-a lungul spațului și timpului.
Îmi place.
Poate investesc în tine.
Îți place arta?
Dacă îmi place de tine?
Doamne!
Spui exact ce trebuie, nu?
Cred că mă retrag.
Pun aici punct serii. Plec.
Bun!
Noapte bună!
Mulțumesc.
Gata?
- Țac, pac și mulțumesc? - Îți trebuie o mașină mai mare.
Bine.
Alo?
Alo!
Toyin la telefon.
- Bună! - Dormeai?
Nu mi-am dat seama ce târziu e.
Nu, acum mă duceam la culcare.
Bine. Eu voiam doar să-ți cer scuze.
N-am ajuns la cină la mama lui Uche din cauza serviciului.
Îți fac cinste cu ceva de băut, ca să-mi cer scuze cum trebuie?
Mulțumesc.
- N-ai mâncat stridii? - Nu, și nici nu voi mânca vreodată.
Azi e ziua în care încerci lucruri noi.
Mă scuzi, am primit un apel.
UCHE: HAI SĂ LUĂM PRÂNZUL ÎMPREUNĂ TOYIN: AM MÂNCAT
- E totul în regulă? - Da. E vorba de muncă.
Bun!
Bine!
- Pentru lucrurile noi! - Pentru lucrurile noi!
Mă scuzi, trebuie să răspund.
Așa!
Îl pun în poșetă.
Mulțumesc.
Haide!
Așa!
Ești gata?
Îmi pare rău, nu pot.
Pur și simplu…
Nu pot.
Haide! Încă una.
Nu pot!
Aici vin când îmi e greu și am nevoie să cuget.
Ăsta e locul meu.
Azi am mințit-o pe Uche.
De ce?
Pentru că altfel aș fi ipocrită.
Mereu îi spun să-și găsească un tip cumsecade,
fără nevastă și încurcături.
Mă simt puțin ciudat.
Știu că între voi s-a întâmplat doar o dată,
dar, chiar și așa, există un cod al fetelor.
Încă nu am făcut nimic.
Știu, dar îmi doresc.
- Putem s-o luăm încet? - Absolut.
Hopa sus!
Ce anume faci?
Câte belele vrei pe cap?
Frate, eu am venit la nunta ta cu cele mai bune intenții.
- S-a întâmplat fără voia mea. - Zău? Uche e sora neveste-mii.
Dacă află Kelechi, sunt mort.
Și tu ești mort. Vrei să murim?
N-o să afle, nu?
Femeile nu știu să țină un secret.
- Zi-mi că nu te-ai culcat cu ele! - Doar cu Uche.
Vai de mine!
- A fost doar sex. Asta a vrut ea. - Zău?
- Și o investiție în galerie. - Și Toyin?
Cu ea e altfel.
Are stofă de nevastă.
Ce? Abia divorțezi și te gândești să te însori iar?
Spun doar că nu e Uche.
Mă bucur că știi asta, fiindcă Uche e…
Uche e Uche. Regulile ei, viața ei.
Știi ceva? Te bag în ședință.
Uită-te la mine!
Mereu te porți de parcă nu e vina ta, tu n-ai niciun control.
„Nu știu cum mi se întâmplă.” De când mama…
Hai, mă! N-are legătură cu mama.
Vreau să spun că e cazul să-ți asumi răspunderea.
Fă ce trebuie!
- Bine? - Bine.
Rupe-o
cu amândouă.
Pune punct.
Bine, o să pun punct.
- Cu amândouă. - Promit.
Mă ocup diseară.
„Uche, eu sunt.”
Uche!
Uche?
- Unde e lumina? - Stai jos!
Trebuie să vorbim.
Să vorbim?
Nu trebuie…
Sau să dansăm?
Uche, nu e nevoie să facem asta.
Ești o femeie foarte inteligentă.
Dacă e vorba de galerie, întocmim actele și…
- Nu mă găsești atrăgătoare? - Ba da.
Nu e nevoie să facem asta. Tu nu te reduci la sex.
Hai să vorbim despre asta!
- Vorbești serios? - Da.
Nu e vorba de investiție.
Fac asta pentru mine.
Dă-mi…
Frate?
Sunt frânt de oboseală.
Nu, n-am putut. Ascultă, mă ocup mâine, promit.
Da, mă despart de Toyin mâine.
Promit.
Da.
Sunt jos.
Sunt în fața blocului. Urc.
Bine.
Dă-mi să văd! Bine.
Da, e foarte bine.
Ne trebuie câte cinci exemplare.
- Să fie citețe, să nu avem probleme. - Da, doamnă.
Bine, mulțumesc. Dumnezeule!
Vai de mine!
Ce faci aici?
Vrei să ne plimbăm?
Să ne plimbăm? Bine, stai o clipă.
Bine.
Poate că nu-mi plac stridiile,
dar pierd timpul cu tine în timpul programului.
Învăț, nu?
Pași mici.
Trebuie să vorbim despre ceva.
Mulțumesc că nu m-ai grăbit deunăzi.
Am început să am îndoieli cu inseminarea.
Poate mai aștept.
Iartă-mă, bat câmpii. Ce voiai să-mi spui?
Nu contează, lasă!
Nu e important.
Știi ce? Abia peste o oră trebuie să mă întorc la birou.
Vii?
Vino încoace!
- Te simți bine? - Mă simt obosită, nu știu ce am.
Sunt obosită.
- Poate trebuie să bei apă. - Da.
- Corpul vrea odihnă. - M-am distrat.
A fost plăcut.
Am chestii să-ți spun.
- Da. - Serios?
Tare! Și eu am chestii să-ți spun.
Tu prima. Dă-i drumul!
Mă văd cu cineva.
Fără obligații, dar…
Ca de obicei.
Nu.
- Ce e? - Parcă e altfel acum.
Simt că ar putea fi ceva serios.
- Pe bune? - Da.
Cine e? Îl cunosc?
E…
Nu vreau să cobesc, așa că prefer să nu spun,
până nu sunt sigură că e ce trebuie.
Bine, mi se pare corect.
Tipul ăsta al tău nu e căsătorit, nu?
Acum dă și tu din casă!
Ce noutăți ai?
Ei bine, și eu am cunoscut pe cineva.
Ce? Nu se poate!
O fi perfecțiunea întruchipată. Trebuie să-l cunosc. Cine e?
Suntem încă la început, așa că știi tu…
Te las fix o săptămână, apoi mi-l prezinți.
Bine, o săptămână.
Dar vreau să-l cunosc și eu pe al tău.
- Ne-am înțeles? - Da.
Nu-ți pierde concentrarea!
Fii cu mintea la joc, da?
Nu uita, indiferent ce ți-ar spune ea,
tu zici: „Uche, s-a terminat, gata.”
„Uche, s-a terminat, gata.”
Așa! Auzi?
Mulțumesc.
Tati, e perioada aia din lună.
Iar?
Uche…
Bună!
Sam, asociatul meu.
- Așa se zice acum? - Nu vreau să vorbesc despre Sam.
Am văzut cum s-a purtat cu tine la galerie.
Erai acolo?
Meriți mult mai mult respect.
Nu-mi bat joc de tine.
Eu te văd.
Știu cât prețuiești.
Ce vezi?
Văd o femeie care luptă pentru ce vrea.
Vrei să spui ceva?
Nu, eu…
Ascultă…
Tu nu le ai cu relațiile.
Nu ești genul.
Spune-mi să-i spun lui Sam să dispară.
Știi ce?
Dacă e vorba de galerie, îți scriu chiar acum un cec.
Lasă asta!
Nu am nevoie să fii perfect, Akin.
Cred că ești tipul potrivit.
Ascultă…
Nu sunt eu tipul ăla.
Nu sunt gata pentru o relație. Tu ești minunată și…
- Ești perfectă. - Sictir!
Du-te dracului! Cară-te!
Îmi pare rău.
Drăcia dracului!
Nu mă așteptam.
Nu credeam că mă place atât de mult.
- Acum trebuie să te ocupi de Toyin. - Ba pe naiba! A fost oribil.
- Nu fac nimic. - Ce?
Uită-te la mine!
Va trebui s-o ignor.
Fă ce e nevoie.
- Faci ce trebuie. - Eu n-am senzația asta.
Îmi pare rău, am fost ocupat.
Te culci cu mine
și după aia ești brusc prea ocupat?
Îmi pare rău.
Deci tot ce mi-ai spus
și felul cum te-ai purtat cu mine
au fost doar ca să mi-o tragi?
Toyin, nu sunt în stare să am o relație acum.
Nu-mi stă mintea la asta.
Puteai să te porți în atâtea feluri!
Nu era nevoie de atâta cruzime.
Ți-am zis s-o rezolvi!
A zis că se descurcă. Ce pot eu să fac?
- Glumești? E fratele tău! - Am vorbit cu el. A spus că o drege.
Asta telepatie, fată!
Iubita, tocmai te sunam. Ești telepată, să mor eu!
- Ce-ai pățit? - Îți vine să crezi cu jigodia?
Nu trebuia să-mi deschid inima. M-a tratat ca pe o bucată de carne!
Hai la mine!
Bem niște vin și stăm de vorbă.
Ești minunată.
Te iubesc.
- Sigur. - Bine.
Trebuie să vorbim despre teste.
Toyin.
Mă mir că tu vrei acum prin cluburi.
Poate e timpul să văd ce am ratat.
Da? Cum așa?
Eu sunt mereu aia rațională, cu capul pe umeri.
Cu ce m-am ales? Ia să mă distrez și eu puțin!
Toyin! Dă-te jos, te rog!
Dansez!
Bună, ce faci? De ce nu te distrezi puțin?
Du-te naibii!
Nu-mi strica cheful!
Hei!
Frate!
N-ai somn?
Din cauza lor?
Da.
Eu…
Nu știu cum să descriu, dar…
N-am mai simțit…
ce simt acum pentru nimeni.
Așa…
Crezi că ești îndrăgostit?
Da.
De amândouă sau…?
Sunt îndrăgostit de amândouă.
Dar pe una dintre ele pur și simplu…
nu mi-o scot din cap.
Pe care?
Lasă-mă în pace! Vreau să mai stau.
Bine.
Poți să trăiești, să te distrezi, să faci orice vrei tu, dar nu așa.
Dă-mi pace! Vreau să trăiesc!
- Du-te acasă! Lasă-mă să trăiesc, Uche! - Dar nu așa, te rog!
Să nu ne certăm!
Asta vrei?
Da.
- Asta vrei? Bine, n-ai decât! - Poți să pleci! Nu mai e nevoie de tine.
- Haideți, băieți! - Hai să ne distrăm!
Am nevoie de ajutor.
Trebuie să-i spui.
Dacă află
că sunt cu cea mai bună prietenă a ei,
o să mă urască pe mine și o să se urască între ele.
Nu știu, omule. Trebuie…
să faci cumva să meargă.
Doar ești bărbat, nu?
Nu?
- Femi? - Da.
A sunat Uche.
A sunat Uche. Are nevoie de tine.
- De mine? - Da.
- Ce s-a întâmplat? - E ceva cu Toyin.
Cică sunt într-un club din Victoria Island.
Era agitată. Țipa și plângea.
Unde e?
- Într-un club? - Da.
Nu e în siguranță. E cu un tip cu cămașă în carouri și ochelari.
Celălalt are dreaduri și e tatuat peste tot.
Bine. Tu stai aici!
- Unde e? - Tu cine dracu 'ești?
Dă-mi drumul!
Dacă nu vrei să rămâi fără dinți, dă drumul la gură!
- Unde e? - Gagica?
Nu știu. S-a crizat și s-a cărat.
Nu răspunde la telefon. Dacă a pățit ceva?
Du-te acasă, în caz că apare, bine?
Dacă pățește ceva, nu mi-aș ierta-o.
- N-o să pățească. - Ia mâinile de pe mine!
Uche, trebuie să vorbesc cu tine.
Akin, nu sunt obligată să-ți ascult tâmpeniile.
Prietena mea cea mai bună a dispărut. Atât contează.
Ascultă…
O să fac tot ce-mi stă în putință s-o găsesc. Bine?
Apropo, ne-am despărțit fiindcă mă vedeam cu altcineva.
Bine.
- Rahat! - Sunt îndrăgostit de tine.
Da, sunt îndrăgostit de tine.
Ai avut o seară grea.
O să mă asigur că Toyin e teafără. O găsesc eu.
Vorbim mâine. Da?
Du-o acasă!
Țin minte. Ăsta e locul tău.
Toyin, hai acasă!
Nu mă așteaptă nimic acolo.
Ce tot spui? Te așteaptă multe lucruri.
Ai un serviciu grozav, o să ai un copil…
Măcar ți-a plăcut de mine?
Sau am fost doar o provocare?
Evident că da. Ce ți-a venit?
Ascultă…
O să-ți treacă, îți promit. Sunt un tip oarecare.
Du-te naibii!
Crezi că plâng după tine?
Sunt pe moarte.
Despre ce vorbești?
Pleacă, nu e treaba ta.
Ce vrei să spui?
Am cancer.
Cancer de col uterin în stadiul 3.
Îmi pare rău pentru azi.
Te sun mâine.
Pa!
Stadiul 3 nu e o condamnare la moarte.
De ce să mă zbat?
Mama a murit de cancer când aveam zece ani.
S-a dat bătută.
Am văzut-o murind.
Nu va trebui să mă vezi.
Poate o să mă pierd pe chei într-o zi.
Ba o să lupți.
De ce?
De ce să lupt?
Viața a fost crudă cu mine.
Nu mi se întâmplă nimic bun.
Poate nu îmi e dat să am parte de ce au parte ceilalți.
Bărbat n-am. Copii n-am.
Nici viață n-am.
- Mă dau bătută. - Nu! Nu poți să te dai bătută.
De parcă îți pasă!
M-ai ignorat.
Mai știi?
Sunt aici, nu plec nicăieri.
O să lupt alături de tine până la capăt.
N-o să te dai bătută.
Da.
Akin?
Dumnezeule!
Nu merge.
Bun-venit la galeria Genesis!
- Cu ce vă pot ajuta? - Cât face ăsta?
E una dintre lucrările mele preferate, Nu renunța niciodată.
E o ofertă nelimitată, doar cinci milioane de naire.
Baftă la vânzare!
SE APELEAZĂ AKIN
Uche!
Tot ocupată?
E galerie, nu prăvălie.
Știu.
E hăul care îmi înghite banii.
Uche!
Termină!
Iar fața asta acră!
- Galeria Genesis. - Trebuie să vorbim despre Toyin.
Nu-mi place să fiu ignorat.
- E important. - Am puțină treabă acum.
Pot să te sun eu?
Aseară ai zis ceva despre relație și despre galerie. Ai vorbit serios?
- Da. Te iubesc și vreau să fiu cu tine. - Atât voiam să aud.
Te sun eu. Mulțumesc.
Se pare că ai uitat cine sunt.
Nu, Sam. Mi-am amintit cine sunt eu.
Ce vrei să spui?
Relația asta trebuie reajustată.
Negociezi acum?
Îmi place că ești investitor, dar nu mai poate fi quid pro quo.
Îți place să plătesc,
dar nu vrei să te joci.
Nu-mi place ideea ta de afaceri.
Arta contează cu adevărat, Sam.
Arta?
Arta e tot ce contează…
Sam…
- Sam! - Știi ce cred eu despre artă?
Sam!
- Uite ce cred despre artă! - Nu!
Sam?
Mai e vreun bărbat?
Nu mai poate fi niciun bărbat.
Îmi aparții.
Te-am cumpărat.
Apartamentul în care locuiești, banii mei.
Hainele pe care le porți, banii mei!
Chiloții, sutienul, tot ce ai pe tine, banii mei!
Ce se întâmplă aici?
Te rog, intră!
Tu decizi.
Cooperezi sau nu.
Și, dacă nu,
afară în stradă cu tine!
Ca o târfă ieftină, că asta ești.
Nu ca una scumpă.
Îmi vrei banii și tot restul, fă?
Banii mei!
Doamne, Dumnezeule! Nu mi-am dat seama.
E în regulă. Am terminat cu el. Am ceva să-ți spun.
Și eu am ceva să-ți spun.
- Nu. Tipul cu care mă văd… - Ascultă, trebuie să-ți spun.
Am cancer.
Ce?
- Stadiul 3, col uterin. - Doamne!
O să fiu bine.
O să fiu bine. E în regulă.
E în regulă.
O să te susțin, o să lupt alături de tine, o să fac totul cu tine.
Știu, așa o să faci.
Și încă cineva.
Parcă ne cunoșteam dintotdeauna.
- E un om extraordinar! - Doamne!
Ți-am ascuns secretul pentru că…
nu știam dacă duce undeva
și mi-a fost și jenă.
Jenă? De ce?
E Sunday.
Știu! Fratele lui Femi, Sunday.
Știu că e căsătorit și toate astea,
dar, nu știu, simt multă iubire față de el.
N-o să te simți aiurea, nu?
Știu că ce ați făcut la nuntă n-a însemnat nimic, așa ai spus.
Îl iubesc. E un tip de ispravă, zău.
Simt că asta mă va ajuta să înving boala.
Te simți bine? Ai pălit.
- Sam, galeria, tu… - Nu-i nimic.
Nu știu cum…
Hai încoace!
Nu-i nimic.
Există posibilitatea extinderii, dar ar presupune cheltuieli.
În punctul ăsta suntem.
Sunday!
Mă scuzați! O rezolv imediat.
Nenorocitule care ești! Ai spus că mă iubești.
- Am încercat să-ți explic. - Zău?
N-ai găsit pe nimeni în toată Nigeria? În toată lumea? Prietena mea cea mai bună!
Nu asta am vrut!
Serios? Mincinosule!
Mi-a spus totul.
I-am făcut vânt lui Sam de dragul tău!
Te iubesc!
Te iubesc, dar nu știu ce să fac.
Da? Dacă vrei, mergem și îi spunem adevărul.
- Îi spunem. - Ca să-și piardă dorința de a trăi?
Te urăsc, naiba să te ia!
Te urăsc din tot sufletul.
Te urăsc ca naiba. Te urăsc…
Unsprezece, doisprezece. Haide!
Ar trebui să te odihnești.
Gătitul e o formă de odihnă pentru mine.
Apropo, îți mulțumesc pentru ce faci.
Cu plăcere.
- Bună! - Bună!
Tată ceresc, îți mulțumim pentru aceste bucate.
Mulțumim pentru iubire, mulțumim pentru prietenie
și mulțumim pentru viață.
În numele lui Isus, amin.
Amin!
Poftă bună!
Uche, spune-ne despre bărbatul tău secret.
A reapărut?
Uche se vedea cu un tip.
Speram să fie alesul.
N-a mers. S-a terminat cu luni în urmă.
Nicio grijă, va veni și omul potrivit.
S-ar putea să fie Sam.
N-ai făcut asta!
Și dacă am făcut?
Uche, valorezi mai mult de atât.
Așa este.
Nu-i așa?
Ți-aș putea împrumuta banii pentru galerie.
Lasă-l să te ajute.
- Nu se supără. Te superi? - Deloc.
Știți ceva? Nu e vorba de mine.
E vorba de tine.
Să te faci bine.
Pentru tine.
Mulțumesc.
Îmi pare rău că nu pot să te conduc. Sunt foarte obosită.
Nu-i nimic. Mulțumesc.
- Pa! - Pa!
Trebuie să vorbesc cu tine.
Trebuie.
Haide! Te înțeleg.
Termină!
Te simți bine?
- Ca de obicei. - Sigur?
Da, sigur. Du-te, să nu întârzii!
- Sună-mă dacă ai nevoie de ceva. - Da.
Te iubesc!
Și eu.
Bună dimineața!
Eunice! Mă ocup eu.
E în regulă.
Bine.
Bună!
N-am rezistat să fiu așa aproape de tine aseară.
Nici eu.
Ar trebui să fim împreună.
Toyin are nevoie de mine.
Și de tine.
Dar și eu am nevoie de tine.
Spune-mi că nu mă vrei.
Posibilitatea sarcinii era mică, dar se întâmplă și minuni.
Și acum ce fac?
E riscant să continui și tratamentul, și sarcina.
E periculos pentru făt în primul trimestru.
Trebuiau să-ți facă testul de sarcină la spital, înainte să înceapă terapia.
Da. N-aș mai fi început tratamentul.
Dnă doctor, îmi doresc de mult un copil.
El al bărbatului pe care îl iubesc.
Te iubesc.
Și eu te iubesc.
Nu trebuie să se mai întâmple.
- Are nevoie de noi. - Știu.
Îmi dau viața pentru ea.
Știu.
Nu, iese din discuție.
Vreți să ascultați?
Nu! E nebunie curată.
Nu continui tratamentul.
Asta e sinucidere.
Ba nu.
Da, știu, e în stadiul 3, dar am șanse să scap.
Șanse mici.
Da.
Tu mi-ai spus să dau o șansă vieții, nu?
Asta fac.
- N-are niciun sens. - Sunt însărcinată.
Ești însărcinată?
Aveai dreptate. Trebuia doar să aștept bărbatul potrivit.
Te bucuri?
Da.
Bine.
Ai pentru ce să trăiești.
Da.
Am pentru ce să trăiesc
și nu voi pune în pericol viața copilului.
Nu.
Vă rog, știu ce fac.
Cât m-o ține Dumnezeu,
voi face tot ce pot să aduc acest copil pe lume.
Îmi trebuie doar voință să trăiesc.
Voi doi…
sunteți pentru mine cei mai importanți oameni din lume.
Vă rog să mă sprijiniți, atâta tot.
Puteți?
Te iubesc.
Și eu te iubesc.
Bine.
Bine. Să trecem la desert!
- Ce face? - Bine.
E puternică.
Tu ce faci?
Bună!
Mi-am dorit mereu să pictez, dar n-am putut.
Eram mereu la muncă.
Ăla e un bonsai?
Se califică să fie expus în galeria ta?
Să nu fie vândut niciodată, doar prețuit.
De asta suntem prietene.
- E o fetiță sănătoasă. - Slavă Domnului!
Avem o fetiță sănătoasă.
Mulțumesc, doamnă doctor!
Da. A tot dat din piciorușe și îmi vine să fac pipi.
- Mă ajuți să mă ridic? - Da.
- Bine. - Haide!
Doamne! Devine grea.
- Nu mai e mult. - Da, încă puțin.
Bine.
Ești bine?
Sunt bine.
- Știi ceva? - Ce?
Mă gândeam să mergem în vacanță.
Bine!
SOSIRI
Hei, Uche!
Nu, a fost un zbor foarte plăcut.
Da!
Se închide galeria.
O să fiu bine.
Mi-a ajuns.
Stai puțin!
- Bună ziua! - Bună ziua!
- Sunt Vance Packard. - Uche.
Reprezint un client care a venit să cumpere artă nigeriană originală.
Despre ce buget vorbim?
Despre 250.000 de dolari.
Atunci ați venit unde trebuia.
- Haideți jos, unde am mai multe… - Perfect!
…tablouri și apoi…
Doar o știi.
Își ascunde durerea, nu vrea să știe nimeni.
Vin.
Dle Oyeyemi?
- Cum se simte? - Trebuie să operăm, să scoatem copilul.
- Mai are două luni. - N-avem de ales.
Toyin!
A venit?
Nu mai e timp. Trebuie să te opereze.
Nu! Trebuie să fie aici.
- Trebuie să iasă toată lumea. - Nu.
Nu se poate! Trebuie să fie și ea aici. Vă rog!
E cea mai importantă persoană din viața mea.
Să mai stăm puțin! Prietena ei e în drum de la aeroport.
Vă jucați cu viața ei.
Nu pot să cred că ai dat în el.
- Uită-te la mâna mea! - Îmi pare rău.
Asta e casa ta?
E așa…
mare.
Casa ta nu e mare?
- Sărut mâna! - Bună, mama!
Pe unde ai umblat?
Unde ai fost?
Ea cine e?
Ea e Toyin, prietena mea cea mai bună.
Treci imediat înăuntru!
Bună!
Și tu!
Mulțumesc.
Îmi pare rău că am fost egoistă.
Am furat ultimele luni din viața voastră împreună.
V-am văzut în ziua aia la galerie.
Dar n-am spus nimic.
Cum să mă supăr că cei doi oameni pe care îi iubesc cel mai mult s-au găsit?
Dar cred că am vrut să împrumut din fericirea voastră,
doar puțin, cât mai aveam timp.
Vreau să fii fericită.
Îți pot da foarte puțin în schimb,
deși sper să te ajute banii de la „Vance Packard”.
Nu știu cum mi-a venit numele ăsta.
Nu lăsați amintirea mea să vă despartă.
Mi-ai dat dragoste și curaj.
Și amândoi mi-ați dat viață.
Te rog, ai grijă de fetița mea.
Iubește-o ca pe mine.
Plimb-o cu avionul,
învaț-o să danseze și să mănânce stridii.
Zâmbește când îți amintești de mine.
Și iubiți-vă din toată inima.
Subtitrarea: Steliana Palade